《瑞鹤仙 寄友人 永乐大典一万四千三百八十一》
宋代·吴激

晓溪烟曳缕。乍润入芳草，东风吹雨。桃花破冰渚。看葡萄东涨，吹舟掀舞。沿吴溯楚。记吹烟、相对夜语。到而今醉里，听打小窗，梦随双橹。羁旅馀生飘荡，地角天涯，故人何许。离肠最苦。思君意，渺南浦。会收身却向，小山丛桂，重寻林下旧侣。把千岩万壑云霞，暮年占取。

作者简介：吴激（1090～1142）宋、金时期的作家、书画家。字彦高，自号东山散人，建州（今福建建瓯）人。北宋宰相吴栻之子，书画家米芾之婿，善诗文书画，所作词风格清婉，多家园故国之思，与蔡松年齐名，时称“吴蔡体”，并被元好问推为“国朝第一作手”。